open-index/open-wikipedia-markdown huggingface dataset:
Canopus

**Canopus**, eller **Alfa Carinae**, er en stjerne på den sydlige halvkule, beliggende i stjernebildet Kjølen. Med en deklinasjon («breddegrad» på himmelen) på −52°42' ligger den for langt sydpå til å kunne ses fra Norge, men i det sydlige USA og fra Afrikas nordkyst kan den observeres.

## Sjelden hvitgul kjempestjerne
Canopus er en kjempestjerne i den hvitgule F-spektralklasse, noe som er sjeldent blant kjempestjerner, som ellers typisk er meget varme og blå, eller kalde og røde. Av samme grunn vet astronomene ikke særlig mye om stjerner av Canopus' type. Den kan være en kjempestjerne som er på vei til å bli til en rød kjempe, eller på vei fra rød kjempe-stadiet til en annen stjernetype.

Canopus er den tredje klareste stjernen sett fra Jorden, kun overgått av vår egen sol samt av stjernen Sirius. I absolutt mål er Canopus tusen ganger mer lyssterk enn Sirius, men da Sirius er 36 ganger tettere på Jorden enn Canopus, ses Sirius klarest her fra jorden.

## Canopus og navigasjon i rommet
På grunn av dens lysstyrke og posisjon langt vekk fra «stjernemylderet» nær ekliptikken har mange ubemannede amerikanske romsonder benyttet Canopus og Solen som «peilemerker» for å bestemme deres romlige orientering; spesielle kameraer eller sensorer montert på disse romsondene er innrettet til å registrere og gjenkjenne de to himmellegemene.

## Eksterne lenker
* 
*
Normal Norge

**Normal Norge**, tidligere **Norsk organisasjon for reform av marihuanalovgivningen**, er en norsk ruspolitisk organisasjon stiftet i 1995 som arbeider for for legalisering av cannabis. 

Organisasjonen har siden 2013 ønsket å delta som en seriøs ruspolitisk aktør, og er blant annet medlem i Fagrådet – Rusfeltets hovedorganisasjon. Normal Norge ønsker «legalisering med en streng regulering, hvor staten står for alt fra produksjon til regulert salg fra offentlige utsalgssteder» og «en ordning lignende den norske vinmonopolordningen, hvor en har regulerte salgstider og aldersgrenser». Organisasjonen mener at cannabisbrukere har krav på å slippe å kriminaliseres og at de som får problemer med cannabis har krav på frivillig hjelp.

Normal Norge grunnla den årlige marihuanamarsjen, en demonstrasjon for legalisering. Organisasjonen er utgiver av bladet *[[På Høy Tid]]*.

Organisasjonen er assosiert med den amerikanske organisasjonen NORML.

## Referanser


## Eksterne lenker
* 
*
Mira

**Mira** er en dobbeltstjerne (Mira A og Mira B). Ordet kommer av latin *Stella mira* som betyr "den forunderlige stjerne". Den kalles også **ο Ceti**, altså omikron i stjernebildet Hvalfisken (*Cetus*). 

Hollenderen David Fabricius oppdaget 1596 at stjernen skifter over en periode på omtrent 331 dager fra å ha en lysstyrke på 3 til å være helt usynlig for det blotte øye.

## Mira A
Mira A er en rød kjempe. Den var også den første ikke-supernova som ble oppdaget å ha så variabel lysintensitet. Dels på grunn av dette har det vært vanskelig å beregne avstanden nøyaktig, men man regner med et estimat på 220 – 420 lysår fra solsystemet. 

Observasjoner viser at Mira A taper masse i form av en 13 lysår lang hale som liger i kjølvannet av stjernen. Mira A har også en uvanlig høy hastighet på 130&nbsp;km/sek.

## Mira B
Mira B ble oppdaget fra Hubble-teleskopet i 1995, da den var 70 astronomiske enheter fra Mira A. Mira As "hale" går i retning Mira B. Disse to stjernene går omkring hverandre i løpet av ca. 400 år.

I 2007 ble det oppdaget en begynnende planetdannelse på ei skive av materiale som svevde rundt Mira B. Mira B kan være en hovedserie stjerne på rundt 0,7 solmasser. Tidligere trodde en at den var en hvit dverg.

## Annen bruk av ordet Mira
Det tidligere hurtigruteskipet DS «Mira» fra 1891 og den halvt nedsenkbare plattformen West Mira er oppkalt etter stjernen.

## Referanser
Lonevåg

**Lonevåg** er et tettsted og administrasjonssenteret i Osterøy kommune i Vestland, og et knutepunkt for næringslivet i kommunen. Tettstedet har  innbyggere per 1. januar . Lonevåg har fått navnet etter Lonelva som renner ut i sjøen i en smal våg. Dette er den opprinnelige «Lonevågen». Nedre del av Lonevassdraget er en flat elvedal.

Fra Osterfjorden går den smale Lonevågen. Vågen er ikke over 500 m brei og går 5 km innover fra Osterfjorden. Da den nye kommunesammenslåingen kom i 1964 ble det bestemt at Lonevåg skulle bli administrasjonssentrum i Osterøy kommune. Det ble da gjort vedtak om å bygge rådhus og ungdomsskole.

## Referanser
På Høy Tid

***På Høy Tid*** er et tidsskrift for nordisk cannabiskultur, og som har blitt gitt ut av Norsk organisasjon for reform av marihuanalovgivningen (Normal). Foruten å være et medlemsblad for utgiver har det blitt solgt i et utvalg butikker i Norge, Sverige og Danmark samt av gateselgere i Norge. I senere år har bladet gått fra å være et magasin for cannabiskultur og politikk til å bli en blogg med et mer politisk fokus. 

## Referanser


## Eksterne lenker
* 
* På Høy Tid (cannabispolitisk blogg)
NORML

**National Organization for the Reform of Marijuana Laws** (**NORML**) er en organisasjon som ble startet i USA i 1970. Organisasjonen har som mål å legalisere cannabis.  NORML sørget raskt for avkriminalisering av mindre mengder cannabis i elleve stater, og betydelig lavere straffer i alle de andre. Siden har NORML fortsatt arbeidet også på internasjonalt plan. 

The NORML Foundation, som ble stiftet i 1997, sponser annonsekampanjer som skal opplyse om cannabis. De yter også juridisk hjelp, foretar undersøkelser og forsker på cannabis.

Den norske organisasjonen NORMAL er en av fire undergrupper av NORML.

## Referanser


## Eksterne lenker
* 
*
Hypernova

En **hypernova** er en ekstremt energirik variant av en supernova. Årsaken til hypernovaer vet man ikke. De kan antakelig skapes når meget store stjerner kollapser ved slutten av sin eksistens eller ved sammensmeltning mellom sorte hull, mellom nøytronstjerner eller mellom et sort hull og en nøytronstjerne. Resultatet blir imidlertid et svart hull og to ekstremt energirike plasmastråler sendes med nær lysets hastighet ut fra dets poler. Plasmastrålene sender ut intensiv gammastråling og kan være en forklaring til utbrudd av gammastråling i rommet. Slike utbrudd ble observert av den militære satellitten *[[Vela (satellitt)|Vela]]* på 1960-tallet.

Ettersom få stjerner er så store at de blir svarte hull, bør også antallet hypernovaer være lite. Noen nettsider påstår at Eta Carinae i Melkeveien kan bli en hypernova innen en million år. Det fins videre teorier om at energien som sendes ut fra en hypernova tusenvis av lysår borte skulle kunne ødelegge alt liv på jorden, men en majoritet av vitenskapsmenn er ikke enige i dette.

## Se også
*Nova
*Supernova
*Gammaglimt
*Astronomi

## Eksterne lenker
* Hypernova – på svensk
* Sciencedaily, 2003-04-07, It's A Nova … It's A Supernova … It's A HYPERNOVA
* 28 September 2000, Astronomy Bizarre: What the Heck is a 'Hypernova'
* NASA, 20 may 99: Brighter than an Exploding Star, It's a Hypernova!
* Space.com, 07 March 2000, Possible Hypernova Could Affect Earth
* NASA, October 21, 1998: When stars go hyper
*
Stø

**Stø** er et fiskevær i Øksnes kommune, på nordspissen av Langøya i Nordland. Stø har et aktivt næringsliv med fiskemottak, butikk, kafé og restaurant på stedet. Om sommeren er turismen blomstrende med bl.a. hvalsafari og sel- og fuglesafarier.

Mellom Stø og Nyksund går turløypa «Dronningruta», oppkalt etter dronning Sonja, som har gått denne ruta.

## Geografi
Topografien på Stø er kupert og kollete. På sørsida ligger Geitberget, 313 moh. På vestsida ligger badestranda, Skipssanden.

## Eksterne lenker
* Stø på Kuling.net
Den olympiske ild

**Den olympiske ild** er et av de mest kjente symbolene for den internasjonale idrettskonkurransen De olympiske leker. Ilden brant også i antikkens Hellas, men fakkelstafetten ble først innført ved lekene i Berlin i 1936.

I antikkens Hellas representerte ilden kontakt med gudene. Ifølge gresk mytologi fikk menneskene først ild da Promethevs stjal ilden fra gudene for å gi den til menneskene. Zevs ble svært sint da han oppdaget det, og straffet Promethevs hardt. Til menneskene sendte han Pandora som straff.

For å ære gudene var det ild i mange av helligdommene i Olympia, og det brant hele tiden en ild på Hestias' alter.

## De moderne olympiske leker
I moderne tid blir den olympiske ild tent i Olympia noen måneder før lekene starter. Den tennes av solen ved at en fakkel blir plassert i et parabolspeil som samler og forsterker solstrålene. Til vinterlekene i 1952, 1960 og 1994 ble ilden tent i Morgedal i Telemark.

Ilden ble innført til de moderne olympiske leker i 1928. Til olympiaden i Amsterdam tegnet arkitekten Jan Wils et tårn der ilden skulle brenne så lenge lekene varte.

Denne olympiske ild ble en suksess, og har siden blitt et fast innslag i de olympiske leker. Til vinterlekene kom ilden i 1952.

## Fakkelstafetten

Fakkelstafetten stammer fra de olympiske leker i Berlin i 1936, og ble innført av Carl Diem. Han var sportsfunksjonær og leder for den tyske olympiske komité.

Tyskerne lot ilden tennes i Olympia, og innledet en stafett med over  løpere for å bringe ilden til Berlin. Dette ble et fast innslag til lekene. De første faklene til den olympiske stafett ble laget av Kruppkonsernet.

Tradisjonelt blir faklene båret til fots, men det er ikke den eneste transportmetoden man har brukt. Første gang ilden brukte båt, var over Den engelske kanal i 1948. 

Til Helsingfors i 1952 brukte man for første gang også fly. Alle rideøvelsene til lekene i 1956 i Melbourne ble faktisk holdt i Stockholm. Og da var det en egen fakkelstafett med ryttere fra Olympia til Stockholm. 

I 1976 ble ilden overført som en elektrisk puls fra Athen via en satellitt til Montreal. Også kano, hoppski og kamel har vært benyttet.

## Ildtennere

I 1952 tente Paavo Nurmi ilden på stadion i Helsingfors. Muhammed Ali tente den under 1996 i Atlanta og Cathy Freeman under 2000 i Sydney. 

Yoshinori Sakai tente ilden under 1964 i Tokyo, ikke fordi han var en kjent idrettsutøver, men fordi han var født i Hiroshima 6. august 1945, dagen atombomben falt. 

I 1976 ble ilden tent av den engelskspråklige Sandra Henderson og franskspråklige Stéphane Préfontaine.

## Politiske kontroverser
Før 2008 Beijing-lekene ble det planlagt at fakkelen skulle passere gjennom Taiwan før den gikk til Hongkong og så til vertslandet Kina. Forhandlingene ble brutt da Taiwan ønsket at flagget og nasjonalsangen til Republikken Kina skulle vises på ruten, mens myndighetene i Beijing ikke ville tillate dette.

## Se også
* Olympia (film)

## Referanser


## Eksterne lenker
* 
* Den olympiske ild - artikkel fra forskning.no 20.8.04
Velvet Revolver

**Velvet Revolver** var et amerikansk rockesupergruppe som ble startet i 2002. Bandet består av de tidligere Guns N’ Roses-medlemmene Slash (gitar), Duff McKagan (bass) og Matt Sorum (trommer), tidligere Stone Temple Pilots-vokalist Scott Weiland samt gitarist Dave Kushner. Bandet har så langt gitt ut to album; *Contraband* (2004) og *Libertad* (2007).

Velvet Revolver spilte på Øyafestivalen i 2004. De var også bekreftet til Quartfestivalen 2007, men avlyste både Quart og deler av europaturnéen 2007 på grunn av promotering av albumet *Libertad* i USA.
Scott Weiland forlot gruppen våren 2008, og ingen erstatter har blitt funnet.

Weiland ble imidlertid gjenforent med resten av Velvet Revolver i forbindelse med en veldedighetskonsert 12. januar 2012. Dette skulle vise seg å være deres siste opptreden sammen før Weiland døde av en overdose 3. desember 2015. Både Slash og Duff McKagan har siden vendt tilbake til Guns N’ Roses.

## Medlemmer
* Scott Weiland (vokal)
* Slash (1. gitar)
* Dave Kushner (2. gitar)
* Duff McKagan (bassist + korende vokal)
* Matt Sorum (trommer)

## Diskografi
* *[[Contraband (Velvet Revolver-album)|Contraband]]* (2004)
* *Melody and the Tyranny EP* (2007)
* *[[Libertad (album)|Libertad]]* (2007)

## Bilde

Fil:Velvet Revolver, Download Festival 2005.JPG|Download Festival, England, 2005
Fil:SaulHudson.jpg|Slash

## Eksterne lenker
* 
* 
*
Gapøya

**Gapøya** er ei øy i Kvæfjord kommune i Troms med et areal på ca. 4,5 km². Øya ligger mellom Godfjorden og Kvæfjorden. Godfjorden ble overført til Sortland kommune i Nordland 1. januar 2000, men Gapøya ble værende igjen i Kvæfjord. Høyeste punkt på Gapøya er 270 moh.

Sørenden av Gapøya var tidligere bebodd, men øya er nå fraflyttet. Nord for Gapøya ligger Gapøyholman; Storholmen og noen mindre holmer. Størstedelen av Gapøya er i dag vernet som naturreservat, under navnet Gapøya naturreservat. Gapøyholman er også vernet. På Gapøyholman er det forbudt å gå i land mellom 1. mai og 15. juli.

Det finnes spor etter eldre bosetting i den småkuperte sørenden av øya. Utmarka med lyngheier og myrer dekker størstedelen av øya som for det meste består av en kolle med svaberg rundt.

I liene på de lavere partier på Gapøya vokser bjørkeskog som overveiende er småvokst, den har fra lav til middels bonitet. På toppen av øya og i deler av de lavere partier dominerer lyngmarka.

Området er næringsfattig. Utenfor lokaliteten i sør finnes i tilknytning til strendene dunhavre, strandreddik, skjørbuksurt og strandrug. Der er hundekjeks totalt dominerende på gammel dyrket mark. Kulturlandskapet er sterkt preget av at landbruksdriften har opphørt. Med mindre denne tas opp igjen - helst med beitende husdyr, noe som kanskje er lite sannsynlig, ligger det ikke til rette for noen høyning av lokalitetens verdi innenfor denne kartleggingsmetoden.

## Historikk
Funn tilsier at Gapøya har vært bebodd siden steinalderen. På øya er det registrert funn av gravhauger fra jernalderen og en gårdshaug fra middelalderen. Viktigste næringsvei oppgjennom tidene har vært jordbruk og fiske. Det har også vært drevet med handel, post og fiskemottak. I 1934 ble det bygd kai til lokalbåttrafikk og fiskemottak.

### Folketall

Folketallet på øya hadde en topp rundt år 1900, og fra og med 1940-tallet sank folketallet jevnt, frem til de siste flyttet i 1971.

### Strøm på Gapøya
Kvæfjord El-verk tok opp et lån i Norges kommunalbank på 75&nbsp;000 norske kroner, og gjorde det dermed mulig å få elektrisk strøm til Gapøya. Øya fikk strøm i 1960 gjennom en over fire kilometer lang sjøkabel for 22 kV høyspent. Kabelen strakte seg mellom Røkenes og Gapøya. Å legge kabelen fra Myrland eller Finnsæter ville vært kortere, men på grunn av sildefiske var det fare for at garn skulle huke seg fast i kabelen og dermed ødelegge den. I 1994 røk kabelen, og Gapøya fikk ikke tilbake strømmen etter det, siden øya ikke hadde noen fastboende. Transformatoren, strømledningene og de fleste stolpene er tatt ned.

## Bruk idag
Gapøya er ikke bebodd – de siste flyttet i 1971. Det er åtte eiendommer på øya med påstående bygninger, de fleste fra sent på 1800-tallet. I tillegg står det en bygning som ble brukt som forsamlingshus og skole for øyas innbyggere. Totalt står det 25 bygninger på øya, inkludert naust, fjøser og bygningen som tidligere ble brukt som butikk. Eiendommene brukes nå som fritidseiendommer for grunneierne og deres familier.

## Referanser


## Eksterne lenker
* Hjemmesiden til Gapøya
Hadselfjorden

**Hadselfjorden** i Vesterålen skiller Hadseløya i nordvest fra Austvågøya i sør og Hinnøya i øst. I nordøst går Hadselfjorden over i Sortlandssundet, som skiller Langøya og Hinnøya. Sørøst for Hadselfjorden skiller Raftsundet Austvågøya og Hinnøya.

Mellom Melbu og Fiskebøl går det ferge over Hadselfjorden. Tidligere gikk det også ferge mellom Stokmarknes og Kaljord på Hinnøya.

Da Lofotens fastlandsforbindelse Lofast ble planlagt ville mange i Hadsel ha undersjøisk tunnel mellom Hadseløya og Austvågøya. Men det ble i stedet bestemt å bygge Lofotens fastlandsforbindelse mot Raftsundet og Gullesfjordbotn i Kvæfjord. Blant argumentene for ikke å bygge tunnel under Hadselfjorden var at en slik tunnel ville bli lang (ca. 8 kilometer) og relativt dyp, og at det er en viss jordskjelvaktivitet i området. Det er fremdeles en mulighet for at Hadselfjordtunnelen vil bli bygd, men det er svært usikkert om det faktisk vil skje.

Det var ventet at det ville bli færre fergeavganger over Hadselfjorden da Lofotens fastlandsforbindelse åpnet, men at ferga ikke vil bli nedlagt. I de senere år har trafikken med ferge over Hadselfjorden hatt en positiv utvikling.

## Referanser
Palais Holnstein

**Palais Holnstein** er et palé i rokokkostil i München, bygget mellom 1733 og 1737 av François de Cuvilliés (den eldre) for Sophie Caroline von Ingelheim, grevinne Holnstein, elskerinnen til kurfyrst Karl Albrecht av Bayern (den senere keiser Karl VII). Det er et av Münchens fineste bevarte adelspaléer.

Siden 1818 har paléet vært residens for erkebiskopene av München og Freising. En av de mest berømte beboere var  pave Benedikt XVI, da den daværende kardinal Ratzinger var erkebiskop av München og Freising fra 1977 til 1982. Benedikt XVI var gjest hos erkebiskop Friedrich Wetter i Palais Holnstein i september 2006.

Paléet ligger i Kardinal-Faulhaber-Straße 7 i den nordlige delen av Münchens gamleby.

## Referanser


## Eksterne lenker
* https://web.archive.org/web/20070927194715/http://www.jc-r.net/muenchen/holnstein.html
François de Cuvilliés

**François de Cuvilliés** er navnet på to tyske byggmestre:

*François de Cuvilliés (den eldre)
*François de Cuvilliés (den  yngre)
François de Cuvilliés (den eldre)

**François de Cuvilliés den eldre** (født 23. oktober 1695 i Soignies (Hainaut), død 14. april 1768 i München) var en belgiskfødt tysk designer og arkitekt.

I 1715 kom han som hoffdverg til kurfyrst Maximilian IIs hoff i München. Han ble utdannet hos Joseph Effner og 1720&ndash;1724 ved Paris-akademiet under François Blondel. 1725 ble han utnevnt til hoffbyggmester ved det kurfyrstelige hoff.

Under sitt andre Parisopphold mellom 1754&ndash;1755 overtok han elementer av Régence og italienske ornamentsformer. Hans byggestil var likevel overveiende bayersk, og han regnes til de største mestrene i den sydtyske rokokko. Hans grunnplaners genialitet, dekorasjonenes praktfulle eleganse og hans forbindelse av fantasi med subtil smak blir sagt å være uovertruffen.

Mellom 1738 og 1756 offentliggjorde han mer enn femten bøker om utsmykning av rom. Illustrasjonene i disse bøkene bidro til å gjøre rokokkoens smak og stil utbredt i hele Europa.

Cuvilliés deltok med stor tyngde i bygningen av slottene Brühl (1728 til 1740) og Wilhelmsthal (1744). I München arbeidet han i 1728 med Palais Piosaque de Non, 1730 til 1737 med de såkalte *Reiche Zimmern* i den kurfyrstelige residensen, 1734 til 1739 med Amalienburg i parken ved Nymphenburg og 1750 til 1753 med *[[Cuvilliés-Theater]]*.

Han var far til François de Cuvilliés (den yngre).

## Referanser
François de Cuvilliés (den yngre)

**François de Cuvilliés den yngre** (født 24. oktober 1731 i München, død 10. januar 1777 i München) var en tysk byggmester, og sønn av François de Cuvilliés (den eldre).

## Referanser
Palais Piosaque de Non

**Palais Piosaque de Non** var et berømt palé i München. Det ble bygget mellom 1726 og 1732 etter planer av François de Cuvilliés og skjenket av kurfyrst Maximilian III til kapteinen for livgarden og generalvaktmester, grev Joseph Piosasque de Non. Paléet ble ødelagt av alliert bombing under annen verdenskrig.

## Eksterne lenker
* https://web.archive.org/web/20070611121827/http://www.jc-r.net/muenchen/piosasque.html
Supermakt

**Supermakt** er et begrep som først ble brukt om USA, Sovjetunionen og Storbritannia.  Uttrykket spilte på at supermaktene lå så langt foran andre nasjoner med hensyn til militærmakt og politisk innflytelse at de stilte i en klasse for seg selv.

Begrepet «supermakt» ble første gang benyttet i denne sammenhengen i 1930 i henhold til *[[Oxford English Dictionary]]*, men ble ikke primært brukt på USA og Sovjetunionen før den kalde krigen. Inntil 1920-årene ble begrepet benyttet for å beskrive elektrifisering og utvikling av transportnett.

Etter Sovjetunionens sammenbrudd har USA vært den eneste supermakten i verden. Selv om Kina har bygget seg opp som en stormakt hevder flere eksperter at USA i overskuelig tid vil fortsette å være i en stilling for seg selv.

## Referanser


## Kilder

* «1898: The Birth of a Superpower», United States Department of State
* «Why the United States Is the Only Superpower»
Pentagon Force Protection Agency

**Pentagon Force Protection Agency** (**PFPA**) er en etat i det amerikanske Forsvarsdepartementet med ansvar for sikkerheten ved hovedkvarteret Pentagon. Etaten ble opprettet etter terrorangrepet 11. september 2001 med oppgaver fra den tidligere politistyrken ved Pentagon, Defense Protective Service (DPS), samt utvidet ansvar for forebygging, beredskap, etterretning og respons i forbindelse med eventuelle terrorangrep.

PFPAs ansvarsområde omfatter selve Pentagon-bygningen og det 1,1&nbsp;km² store omkringliggende landområdet, samt en rekke forsvarsdepartementsbygninger i Washington-området.

## Referanser


## Eksterne lenker
*
ECOMOG

**ECOMOG** er en vestafrikansk forsvarsallianse etablert av ECOWAS.  Navnet er en forkortelse av **ECOWAS Monitoring Group**.  Militært og økonomisk er drivkraften i alliansen Nigeria, med avdelinger mindre en bataljons størrelse fra Ghana, Guinea, Sierra Leone og Gambia.

Organisasjonen ble etablert i 1990, som en reaksjon på den blodige borgerkrigen i Liberia.

## Eksterne lenker
*
Hollingen

**Hollingen** eller **Hollingsholm** er et tettsted, industriområde og et fergested ved Julsundet i Aukra kommune. Tettstedet har  innbyggere per 1. januar . Stedet ligger ikke på øya Gossen, ettersom kommunen også har et stykke land mellom kommunene Fræna og Molde på Romsdalshalvøya. Litt lengre sør, langs riksvei 662, ligger Eidskrem.

## Referanser
CUCV

**CUCV** (**Commercial Utility Cargo Vehicle**) er en militarisert Chevrolet K5 Blazer och Chevrolet K30 Pickup, brukt av det amerikanske forsvaret til lettere oppgaver.  En prototyp ble tatt fram rundt 1981, og mellom 1983 og 1986 ble et antall kjøretøyer produsert.

Endringer fra sivil spesifikasjon er at klimaanlegget er fjernet, det er kraftigere hjuloppheng og kjøretøyene har 24 volt elektrisk anlegg.

## Varianter
* M1008
* M1009
* M1010 (ambulanse)
* M1028

## Eksterne lenker
*
Presisjonsstyrt ammunisjon

**Presisjonsstyrt ammunisjon** er våpen som kan styre seg selv for å oppnå høyest mulig presisjon.  Dette gir to fordeler: For det første kreves mindre ammunisjon for å oppnå en effekt, og for det andre så gir presisjonsvåpen mindre utilsiktet skade på omgivelsene.

Betegnelsen er i dag er som oftest brukt om bomber sluppet fra fly, med finner slik at de kan styre mot et bestemt mål, men også missiler kan være presisjonsstyrte våpen.

Presisjonsstyrte våpen ble eksperimentert med så tidlig som under første verdenskrig, men uten suksess.  Den første vellykkede bruken av et presisjonsstyrt våpen i kamp var da Luftwaffe senket det italienske slagskipet «Roma» under andre verdenskrig med det radiostyrte våpenet Fritz X.
Harald Aabrekk

**Harald Aabrekk** (født 1956) er en tidligere fotballspiller og -trener.

Som trener har Aabrekk vært innom flere norske toppklubber, og han har også vært spillerutvikler og assisterende trener for det norske seniorlandslaget og for U-21-landslaget. 

## Klubbfotball

### Sogndal
Aabrekk kom til Sogndal som talentfull 17-åring i 1973. Med sin noe uortodokse stil var han på mange måter en utfordring for trener Arnor Svedal, men spilleren fra Eid hadde mange kvaliteter å by på. 

Etter en gjesteopptreden i Brann kom han «hjem» til Sogndal og var sterkt delaktig i opprykket til eliteserien i 1981. Han scoret Sogndals første mål i eliteserien i 1–1 kampen mot Molde våren 1982. Den elegante midtbanespilleren spilte 146 ganger for Sogndal og scoret 36 mål før han la opp. 

## Trenerkarriere

Aabrekk kom til Brann som spillerutvikler i 1998, men ble senere samme år ansatt som hovedtrener  i klubben etter en serie med svake resultater. Han førte Brann til seriebronse i 1999-sesongen, men tok permisjon fra trenerjobben samme sesong. Etter at Teitur Thordarson overtok som trener foran 2000-sesongen, valgte Aabrekk å si opp i Brann etter at permisjonen var over.

Etter at Aabrekk trakk seg fra trenerjobben i Vålerenga etter 2007-sesongen, kom han igjen tilbake til Brann. Han ble vinteren 2008 ansatt som speider og spillerutvikler.

Sommeren 2008 ønsket Brann at assistenttrener Espen Steffensen og Aabrekk skulle bytte jobber, men dette ville ikke Steffensen. Steffensens kontrakt ble avsluttet 7. august 2008, og Aabrekk overtok som assisterende trener samme dag.  Etter at Steinar Nilsen ble ansatt som hovedtrener i klubben, gikk Aabrekk over i en speiderrolle i klubben som han hadde ut kontrakttiden, som endte 31.08.09                                             

Han trente så Sogndal i to sesonger fra 2010, laget som i 2011 slapp inn færrest mål i Tippeligaen 2011 og dermed akkurat unngikk nedrykk. Han ble avløst av Jonas Olsson. Den 1. september 2013 melder Ringerikes Blad at Aabrekk blir speider for Aalesunds fotballklubb, klubben som gjør ham til hovedtrener  i 2015 etter at Jan Jönsson trakk seg. Aabrekk fikk sparken etter bare fire serierunder etter dårlige resultater.

## Referanser


## Eksterne lenker
* 
* 
*
Matthew McConaughey

**Matthew David McConaughey** (født 1969) er en Oscar-vinnende amerikansk skuespiller. Hans store gjennombrudd var filmen ''A Time to Kill'' fra 1996. I 2005 ble han kåret til «Verdens mest sexy mann» av *[[People Magazine]]*.

## Skuespillerkarriere
McConaughey begynte sin karriere som skuespiller i 1991 med reklamer på TV, før han fikk hovedrollen i regissør Richard Linklaters film *Dazed and Confused*, som ble en suksess med mange positive anmeldelser. Han hadde mindre roller i filmer som Texas Chainsaw Massacre: The Next Generation, Boys on the Side, samt den mannlige hovedrollen i Trisha Yearwoods musikkvideo for sangen Walkaway Joe. McConaugheys store gjennombrudd kom som advokat Jake Brigance i filmen *A Time to Kill* (1996), som bygget på John Grishams roman med samme navn. Deretter fikk han flere ledende roller i mange filmer, deriblant *Contact*, *The Newton Boys* og *U-571*.

På begynnelsen av 2000-tallet fikk han roller i flere romantiske komedier, blant annet *The Wedding Planner* og *Hvordan bli dumpet på 10 dager*. I lavbudsjettfilmen Tiptoes spilte han mot Rene Russo, og i *Two For The Money* spilte han protesjeen til Al Pacino, som hadde rollen som gambling-mogul. I 2000 opptrådte han i TV-serien *[[Sex and the City]]*.

## Privatliv
McConaughey er en ivrig fan av Texas Longhorns og Washington Commanders.

Den 26. oktober 1999 ble McConaughey arrestert i Austin, Texas, for å motstå arrest etter offentlig forstyrrelse i de tidlige morgentimer og for besittelse av cannabis. Etter at han hadde blitt funnet naken mens han spilte musikk veldig høyt på bongotrommer. McConaughey benektet besittelse av narkotika som senere ble droppet, men han ble anklaget for å forstyrre offentlig ro og orden. Han sa seg skyldig og måtte betale en bot.

McConaughey møtte sin partner, den brasilianske modellen og skuespilleren Camila Alves, i 2007. Paret er bosatt i Austin, Texas. Sammen har de sønnen Levi Alves McConaughey (født i 2008), og datteren Vida Alves McConaughey (født i 2010).

## Filmografi (utvalg)
* *[[Syng (film)|Syng]]* (2016)
* *[[Kubo and the Two Strings]]* (2016)
* *[[The Free State of Jones]]* (2016)
* *[[Interstellar]]* (2014)
* *[[The Wolf of Wall Street]]* (2013)
* *[[Dallas Buyers Club]]* (2013)
* *[[Mud]]* (2012)
* *[[Magic Mike]]* (2012)
* *[[Killer Joe]]* (2011)
* *[[The Lincoln Lawyer]]* (2011)
* *[[Ghosts of Girlfriends Past]]* (2009)
* *[[Fool's Gold]]* (2008)
* *[[Failure to Launch]]* (2006)
* *[[Sahara (2005)|Sahara]]* (2005)
* *[[How to Lose a Guy in 10 Days]]* (2003)
* *[[The Wedding Planner]]* (2001)
* *[[U-571]]* (2000)
* *[[Edtv]]* (1999)
* *[[Amistad (film)|Amistad]]* (1997)
* *[[Contact (film)|Contact]]* (1997)
* *[[A Time to Kill (film)|A Time to Kill]]* (1996)
* *[[Lone Star (film)|Lone Star]]* (1996)
* *[[Boys on the Side]]* (1995)
* *[[Dazed and Confused (film)|Dazed and Confused]]* (1993)

## Referanser


## Eksterne lenker

* 
*
GUAM

:*For den amerikanske øya Guam i Stillehavet, se [[Guam]]* 

**GUAM – Organisasjonen for demokrati og økonomisk utvikling** er en regional internasjonal organisasjon for samarbeid mellom Georgia, Ukraina, Aserbajdsjan og Moldova. Fra 1999 til 2005 var også Usbekistan med, og organisasjonen ble da kalt *GUUAM*.

Organisasjonen arbeider for å fremme demokrati og rettsstat, styrking av regional stabilitet og samarbeid, samt for å trygge medlemslandenes territorielle integritet. Den ble etablert i 1996 av land i Samveldet av uavhengige stater som var skeptisk til Russlands politiske og sikkerhetsmessige dominans. Tyrkia og Latvia er observatører i organisasjonen. GUAMs hovedkontor ligger i Kyiv.

GUAM har status som permanent observatør i FNs hovedforsamling.

## Referanser


## Eksterne lenker
*
Jur

**Juret** (fra norrønt *júr, júgrer*) er melkeorganet på kyr, geiter, sauer og flere andre pattedyr. Organet produserer melk, og har spener som avkommet til dyrene kan drikke fra. Jur finnes bare på hunndyr.

Juret grunnet kuas melkeproduksjon utnyttes av mennesker ved melking.

Det er vanlig at dyr får sykdommer i juret. Spesielt for storfe er det svært vanlig med mastitt (også kalt jurbetennelse). De aller fleste kyr i fjøs får mastitt minst en gang i livet.

## Oppbygning
Oppbygningen av juret varierer fra dyreart til dyreart. Denne delen omhandler kujuret.

Juret er delt i fire seksjoner, en for hver spene. Seksjonene er totalt avskilt, og sykdommer kan ikke smitte mellom de forskjellige delene internt, men må komme opp gjennom spenene. Det er ikke noe stort åpent rom inni juret, det er fylt med vev. Melken produseres og lagres i vevet. Det må strømme 400 liter blod gjennom juret for å produsere 1 liter melk.

Spenene fungerer som en sisterne. Inni spenen er det et åpent rom hvor melken kan komme ned fra hoveddelen av juret, og kan presses eller suges ut under. Om man klemmer på en melkefylt spene, er det lettere for melken å gå opp enn ned, så den vil forsvinne opp i juret. Derfor er trikset med melking å kunne sperre av over melken, og klemme på området der det er melk for å få den presset ut.

For at man skal få melk ut av juret, må kua først «gi ned». Det vil si at den begynner å slippe melk ned fra juret til spenene. Naturlig skjer dette ved at kalven slikker på juret. I fjøs under melking skjer det med at juret vaskes med en varm våt klut. Enkelte gårder bruker bare vanlig papir til å vaske jurene, men dette fungerer ikke like effektivt. Når juret blir stimulert, går det signaler opp til hjernen, og den begynner å produsere hormoner som får kua til å gi ned. På grunn av at dette skjer via hormoner og ikke nerver, tar det om lag et halvt minutt fra kua blir stimulert til den gir ned.

Nedgivningseffekten varer vanligvis i om lag 2 minutter, om ikke juret blir stimulert videre (av melkeanlegget).

Hos enkelte kyr kommer nedgivningen lettere enn hos andre, og hos enkelte kommer den bare bonden kommer inn i fjøset og begynner å melke, for da vet kua at det snart er hennes tur. Det er derfor mange kyr renner i båsen når bonden kommer, men likevel aldri ellers.

## Referanser


## Se også
* Patte
* Bryst
FN Minimi

**Minimi** er et lett 5,56 mm maskingevær fra belgiske Fabrique Nationale de Herstal.  Det er i bruk i USA, Australia, Belgia, Canada, Frankrike, Israel, Japan, Nepal, Nederland, New Zealand, Storbritannia, Sverige og Norge. 

Minimi er et enmannsbetjent lett maskingevær, våpenet er gassdrevet med roterende sluttstykke som låser seg i kammeret når sluttstykket er i fremre stilling. Minimi kan kun skyte automatisk ild. 

Maskingeværet har faste standard dioptersikte bak og kornring foran. Våpenet kan også utstyres med optiske siktemidler. Det har primært beltemating, men kan i tillegg nytte STANAG-magasiner. Våpenet har i amerikansk tjeneste (som M249 SAW) hatt noe problemer med magasinmating, for det meste på grunn av dårlige/slitte tilbringerfjærer i magasinene brukt. Våpenet er utstyrt med innskyvbar kolbe, og leveres med hard eller myk belteholder, for 100 eller 200 skudd på belte. Våpenet leveres også med to piper, en kort (349 mm) og en lang (465 mm). I norsk tjeneste brukes begge pipene.

Våpenet er et enkeltmanns våpen, i motsetning til MG3, hvor 2 personer benyttes for å behandle og transportere våpenet. Våpenet er lettere en MG3, men har noe lavere skuddtakt og dårligere gjennomslagsevne enn MG3 og dens 7,62 x 51 mm NATO ammunisjon. Den er derimot lettere å bære med seg, og grunnet mye lavere rekyl, er den lettere å skyte presise byger med. Den har også en mer moderne løsning med Picatinny-skinner som gjør det lett å montere sikter, laserpekere, lykter, og lignende utstyr.

## Minimi Mk3
I november 2013 presenterte FN Herstal den forbedrede Mk3-versjonen av Minimi lett maskingevær. Oppgraderingene var basert på driftserfaring og tilbakemeldinger fra brukere de siste 10–15 årene. Den kan konverteres til å skyte enten 5,56×45 mm eller 7,62×51 mm ammunisjon. Kolben er justerbar i fem posisjoner som også kan justeres for kinnstøttehøyde med sammenleggbar skulderstøtte og hydraulisk buffer. Forskjeftet har tre picatinny-skinner. En ny tofot er høydejusterbar i tre posisjoner og integreres i formen på håndbeskyttelsen når den brettes tilbake uavhengig av tilbehør som er festet på. Andre funksjoner inkluderer en mer ergonomisk ladearm og et valgfritt varmeskjold for å beskytte mot varmen fra løpet. Brukere som allerede har Minimi maskingevær kan helt eller delvis oppgradere sine eksisterende våpen med Mk3-funksjonene.

## Norge
Minimi ble i 2012 innført i det norske Forsvaret, og benyttes i infanteri- og jegeravdelinger, samt i internasjonale operasjoner.

I 2021 ble det bestilt nye maskingevær av typen Minimi 7,62 Mk3 som skal erstatte MG3.

## Referanser


## Eksterne lenker
*
Carson Daly

**Carson Jones Daly** (født 22. juni 1973) er en amerikansk programleder og VJ på MTVs *Total Request Live*.
## Referanser


## Eksterne lenker
* 
* 
* 
*
Gasskraft

**Gasskraft** omfatter ulike teknologier for å produsere elektrisitet ved forbrenning av naturgass.

I et gasskraftverk omdannes kjemisk energi i naturgass til elektrisitet. Prosessen er (forenklet) at luft suges inn og komprimeres til høyt trykk i en kompressor. Luften blandes med naturgass i et brennkammer, hvor det pågår en kontinuerlig forbrenning. Den varme forbrenningsgassen slippes inn på gassturbinen, hvor den gradvis ekspanderer, og trykk og temperatur synker. Energi som frigjøres under ekspansjonen, overføres til mekanisk energi via turbinens aksel.

Det er denne akselen som driver både kompressoren og en generator som produserer elektrisitet.

Virkningsgraden, det vil si den mengde elektrisitet som blir produsert i forhold til den energimengde som finnes i naturgassen, er beregnet til 58 % for de gasskraftanleggene som er planlagt på Kårstø og Kollsnes.

## Gassturbin
I gassturbinen genereres det elektrisitet. Dette skjer ved at varme forbrenningsgasser ekspanderer. Det er disse forbrenningsgasser som driver gassturbinen rundt. Gassturbinen er koblet til en generator, som produserer elektrisitet.

## Kombikraftverk
I kombikraftverk benyttes kombinasjonen av gassturbiner og dampturbiner.

## Forbrenningsmotorer
Forbrenningsmotorer er beregnet for elektrisitets- og eventuelt varmeproduksjon. Forbrenningsmotorer kan benytte seg av mange ulike typer brensel. Mest vanlig er diesel, fyringsolje og diesel/gassblandinger

## Brenselcelle
Det finnes mange ulike systemløsninger. I de gasskraftverkene som planlegges i Norge er det forutsatt en kombinasjon av dampturbiner og gassturbiner.

## Gasskraft i Norge

Gasskraftanlegg er planlagt på Kårstø og Kollsnes etter en bitter politisk strid de siste 20 år. Gasskraftsaken felte Bondevik 1-regjeringen.

Utslipp av CO2 er den største klimabelastningen fra gasskraftverk. Med dagens teknologi lar det seg gjøre å ta seg av CO2-en, men det er meget energikrevende og dermed svært kostbart. Dessuten er slike anlegg både store og plasskrevende. Flere varianter av anlegg for CO2-håndtering er under utvikling.

## Referanser

## Litteratur
*Andreas Tjernshaugen: *Gasskraft. Tjue års klimakamp*. Pax Oslo 2007. ISBN 978-82-530-3044-9

## Eksterne lenker
* Gassnova – CO2-håndtering i Norge
* European CO<sub>2</sub> Test Centre Mongstad (TCM)
* CLIMIT-programmet
Svein Gjedrem

**Svein Ingvar Gjedrem** (født 25. januar 1950 på Finnøy i Ryfylke) er en norsk embetsmann. Han har vært sentralbanksjef og finansråd i to omganger.

Han gikk Stavanger katedralskole og tok embetseksamen i sosialøkonomi (cand.oecon.) ved Universitetet i Oslo i 1975. Han begynte sin karriere i Norges Bank, så i Finansdepartementet. Han var avdelingssjef for Finansdepartementets økonomiavdeling fra 1986 og finansråd fra 1996 til 1998. Gjedrem var fra 1999 til 2010 sentralbanksjef og leder av Norges Banks hovedstyre. Fra 2011 til 2015 var Gjedrem tilbake som finansråd.

Gjedrem var styreleder i Helse Bergen fra 2015 til 2018, da han ble oppnevnt som styreleder i Helse Sør-Øst. Han er også styremedlem i Det Stavangerske Dampskibsselskab (DSD) og Lyse. 

I 2018 ble Gjedrem valgt til formann for OECDs landhøringskomite.

Gjedrem er tidligere fotballspiller, og spilte blant annet på Viking Fotballklubb og Lyn. I 1965 ble han juniornorgesmester med Viking, sammen med blant annet Svein Kvia.

## Referanser


## Eksterne lenker
* 
*  Spillerprofil i Lyn (1971-1977)
Eli Hagen

**Eli Engum Hagen** (født 1947) er en norsk tidligere sekretær og politisk rådgiver. Hun var sekretær og rådgiver til den norske Fremskrittsparti-politikeren Carl I. Hagen, som hun giftet seg med i 1983.  

## Biografi
Hagen har utdanning fra handelsskole og har blant annet arbeidet som teknisk tegner og kontorleder og formannssekretær i Fremskrittspartiet (FrP). Eli Hagen satt dessuten i Oslo bystyre for FrP fra 1987 til 1991. Forfatteren Jan Martin Iversen hevder i sin bok om de første 25 årene til Fremskrittspartiet, *Fra Anders Lange til Carl I. Hagen* (1998), at Eli har hatt en viktig rolle i utviklingen av partiet. 

### Fjernsyn
Hagen var en av flere faste paneldeltagere i talkshowet *[[Studio 5]]* som ble sendt på TV-kanalen FEM fra 2008 til 2010.

Høsten 2013 deltok Eli Hagen i kjendiskonkurransen *[[Skal vi danse (TV-program)|Skal vi danse]]* på TV 2. Som profesjonell dansepartner hadde hun Bjørn Wettre Holthe. Paret endte på fjerdeplass.

Hun deltok i sesong 1 og 11 av TVNorge programmet *[[4-stjerners middag]]*.

### Slottstrappen
I november 2001 skapte hun overskrifter da hun, etter å ha satt av mannen sin på middag på Slottet i Oslo, ved et uhell kjørte sin Volkswagen Passat ned trappene foran slottet. Morgenen etter hadde *[[Dagbladet]]* forsiden av et bilde av sporene etter dekkene i trappetrinnene og overskriften "Eli tok trappene - med bilen sin".

### Selvbiografi
Eli Hagen lanserte 20. november 2006 selvbiografien *[[Gift med Carl]]*. Boken fikk mye oppmerksomhet i mediene, mest på grunn av hennes utilslørte og nedsettende karakteristikker av, og påstander om, nåværende, tidligere og endog avdøde politikere. I boka understreket hun også sitt tette forhold til Carl I. Hagen og sin rolle som politisk medspiller. I forbindelse med lanseringen deltok hun i flere debatter både på TV og i radio, blant annet i programmet Rikets røst på TV 2, samt i NRKs talkshow *[[Først & sist]]*.

## Bibliografi
* 

## Referanser


## Eksterne lenker
* 
*  ''Dagbladet'' om Jan Martin Iversens bok, 1998
*  Intervju i ''Dagbladet''s ''Magasinet'', 2006
MS «Kronprins Harald» (1987)

**MS «Kronprins Harald»** er et skip som tidligere var eid av rederiet Color Line. Det ble bygd ved Wärtsilä Turku Shipyard, Åbo i Finland, og levert i 1987. MS «Kronprins Harald» trafikkerte strekningen Oslo – Kiel, en overfart som tok 19,5 timer. Skipet har plass til 750 biler og har 438 lugarer.
MS «Kronprins Harald» ble erstattet av det nye skipet MS «Color Magic», og 22. januar 2007 kunngjorde Color Line at skipet var solgt til Irish Continental Group (Irish Ferries) i Irland for 43,6 millioner euro. Skipet ble omdøpt til MS «Oscar Wilde» og satt inn i rute mellom Rosslare i Irland og Cherbourg/Roscoff i Frankrike.,

I 2019 solgt til Mediterranean Shipping Company (MSC) og omdøpt til «GNV Allegra».

## Referanser


## Bildegalleri

Fil:MS Oscar Wilde.jpg|«Oscar Wilde» i Rosslare  07.06.2008


## Eksterne lenker
* 
*
Metelli

**Caecili Metelli** var en av de viktigste og mest velstående familiene i den romerske republikk. Selv om de var plebeiere, hadde familien politisk makt fra det tredje århundre f.Kr. til slutten av republikken, de var aktive i alle embeter i cursus honorum, i tillegg til militære stillinger.
Husholdkavaleriet

**Husholdkavaleriet** (***Household Cavalry***) er et korps i den britiske hæren bestående av to regimenter som inngår i De kongelige husholdtropper.

Regimentene i Husholdkavaleriet &ndash; *[[The Life Guards]]* og *[[The Blues and Royals]]* &ndash; er blant de eldste i den britiske hæren, med historie tilbake til 1660. De har egne tradisjoner og bærer særpregede uniformer; *The Life Guards* har røde jakker, hvite hjelmfjær og sorte kraver, mens *The Blues and Royals* har blå jakker, røde hjelmfjær og røde kraver.

## Organisasjon
Husholdkavaleriet er et kavalerikorps med både seremonielle og militæroffensive oppgaver. I virksomhetsutøvelsen er korpset delt i to operative avdelinger, hver satt sammen av enheter fra de to administrative regimentene. Forvirrende nok brukes regimentsbetegnelsen også om de operative avdelingene: *Household Cavalry Regiment* og *Household Cavalry Mounted Regiment*.

### Household Cavalry Regiment
Household Cavalry Regiment er den aktive kampavdelingen i Husholdkavaleriet. Den består av én eskadron fra *The Life Guards* og én eksadron fra *The Blues and Royals*, og er forlagt til Combermere kaserne i Windsor. Avdelingen er oppsatt med FV107 Scimitar stridsvogner og utfører panseroppklaring for 3. divisjon og 16 Air Assault Brigade.

### Household Cavalry Mounted Regiment
Household Cavalry Mounted Regiment er Husholdkavaleriets seremonielle avdeling og utfører sine oppgaver til hest (samt noe til fots). Den består av én eskadron fra *The Life Guards* og én eskadron fra *The Blues and Royals*, og er forlagt til Hyde Park kaserne i London. Avdelingen utfører vakttjeneste ved Buckingham Palace og eskorterer regenten ved statsbesøk og lignende.

## Grader og distinksjoner
Gradene og gradmerkene til underoffiserene i Husholdkavaleriet er unike i den britiske hæren.

Tidligere var *sersjant* forbeholdt infanteriet, og ingen kavaleriregimenter hadde sersjanter. Idag er det kun Husholdkavaleriet som ivaretar denne tradisjonen.

## Eksterne lenker
* The Household Cavalry
ZZ Top

**ZZ Top** er et amerikansk band, etablert i 1969 i Houston i Texas, som spiller bluesinspirert rock. Bandet hadde sin storhetstid på slutten av 1970-tallet, samt første halvdel av 1980-tallet. 

Det kanskje mest karakteristiske med ZZ Top var de lange skjeggene til gitarist Billy Gibbons og bassist Dusty Hill (1949–2021). 

For det norske publikum ble bandet først kjent gjennom Nattrock i 1980. Bandet har siden opptrådt flere ganger i Norge, blant annet på Notodden Bluesfestival i 2012 og Bergenfest i 2014.

Bandet fikk sitt kommersielle gjennombrudd med albumet *Eliminator* i 1983, hvor spesielt hit'en *(She's got) Legs* fikk mye sendetid på MTV.

## Medlemmer

;Nåværende medlemmer:
* Billy Gibbons – gitar og vokal (1969 – nå) 
* Frank Beard – trommer (1969 – nå)
* Elwood Francis – bass (2021 - nå)

;Tidligere medlemmer:
* Lanier Greig – bass (1969)
* Dan Mitchell – trommer (1969)
* Billy Ethridge – bass (1969)
* Dusty Hill – bass (1969 – 2021)

## Diskografi
**Studioalbum**
* *ZZ Top's First Album* (1970)
* *Rio Grande Mud* (1972)
* *Tres Hombres* (1973)
* *Fandango!* (1975)
* *Tejas* (1976)
* *Degüello* (1979)
* *El Loco* (1981)
* *Eliminator* (1983)
* *Afterburner* (1985)
* *Recycler* (1990)
* *Antenna* (1994)
* *Rhythmeen* (1996)
* *XXX* (1999)
* *Mescalero* (2003)
* *La Futura* (2012)

**Livealbum**
* *Live from Texas*' (2008)
* *Live in Germany 1980* (2011)
* *Live Greatest Hits from around the world* (2016)

**Samleplater**
* *The Best of ZZ Top* (1977)
* *ZZ Top's Greatest Hits* (1992)
* *One Foot in the Blues* (1994)
* *Chrome, Smoke & BBQ* (2003)
* *Rancho Texicano* (2004)
* *The Very Baddest* (2014)
* RAW (‘That Little Ol' Band From Texas') (2022)

**DVD/Blueray**
* *ZZ Top's Greatest Hits* (1994)
* *Live from Texas* (2008)
* *Double Down Live* (2009)
* *Live at Montreux 2013* (2014)

## Konserter i Norge
*Chateau Neuf – 1. oktober 1981
*Drammenshallen – 20. oktober 1983
*Drammenshallen – 18. september 1986
*Oslo Spektrum – 4. desember 1994
*Oslo Spektrum – 2. juli 1996
*Rockefeller – 6. juli 2003
*Sentrum Scene – 2. juni 2009
*Skånevik Bluesfestival – 2. juli 2010
*Oslo Spektrum – 23. oktober 2010
*Notodden Bluesfestival – 3. august 2012
* Bergenfest – 11. juni 2014
* Tjuvholmen Arena Hamar – 8. juni 2019
* Tons of Rock - 29. juni 2024

## Referanser


## Eksterne lenker
* 
* 
* 
*
The Life Guards

**The Life Guards** er et kavaleriregiment i den britiske hæren som sammen med *[[The Blues and Royals]]* utgjør Husholdkavaleriet.  Den første troppen i regimentet ble opprettet i Brugge i Belgia som en del av Karl II i eksil sin støtte til Filip IV av Spania.

Regimentet har deltatt i de fleste konflikter den britiske hæren har vært involvert i, inkludert Napoleonskrigene, første og andre verdenskrig og opp til Irak-krigen i 2003.

I 1992 ble avdelingen satt til å dele oppgaver og ansvar med *The Blues and Royals*.  De er vennskapsavdeling med Pakistans presidentgarde.

## Eksterne lenker
*
The Blues and Royals

**The Blues and Royals** er et kavaleriregiment i den britiske hæren som sammen med *[[The Life Guards]]* utgjør Husholdkavaleriet.

Sammen med *[[Coldstream Guards]]* kan regimentet spore sin opprinnelse tilbake til *[[New Model Army]]*.  Regimentet ble opprettet i 1969 da *[[Royal Horse Guards]]*, kjent som *The Blues* eller *The Oxford Blues*, og *[[Royal Dragoons]]*, kjent som *The Royals*, ble slått sammen.  Siden den gang har regimentet tjenestegjort i Nord-Irland, Tyskland og på Kypros.  Under Falklandskrigen i 1982 stilte regimentet to pansrede oppklaringstropper.  Regimentet hadde også en eskadron i tjeneste med UNPROFOR i Bosnia i 1994&ndash;1995.

Sammen med *Life Guards* stiller de hestevakt i London som en del av *[[Household Cavalry Mounted Regiment]]*.

Regimentets motto er *Honi Soit Qui Mal Y Pense* («Skam på han som synes dette er ondt»). Dette er ellers kjent som mottoet for Hosebåndsordenen.

## Eksterne lenker
* Household Cavalry Museum (engelsk)
*  (engelsk)
Frøylandsvatnet

**Frøylandsvatnet** kan vise til:

*Frøylandsvatnet (Klepp og Time) – en innsjø i Klepp og Time kommuner i Rogaland
*Frøylandsvatnet (Sandnes) – en innsjø i Sandnes kommune i Rogaland
Frøylandsvatnet (Sandnes)

**Frøylandsvatnet** er en innsjø i Sandnes kommune i Rogaland. Vannet ligger i Hommersåk, sør for tettstedet Riska. Utløpet fra Frøylandsvatnet er Frøylandsbekken, som renner til det kunstige tjernet Stemmen, og derfra videre til ned i Hommersåkvågen.   

## Frøylandsdemningen
Ved utløpet til Frøylandsbekken ligger Frøylandsdemningen, som regulerer vannstanden i Frøylandsvatnet.  

Demningen ble bygd da det ble startet mølledrift i Hommersåkvågen. Dette skulle sikre jevn tilførsel av vann til å drive mølla. Demningen var ferdig og tatt i bruk i 1878.  

## Referanser


## Eksterne lenker
* Kart fra iNatur
* NVEs Innsjødatabase
Rye (Byneset)

**Rye** er en bygd på Byneset i Trondheim kommune, rundt 17&nbsp;km fra sentrum. Her finner man blant annet butikk med postkontor, bensinstasjon, fotballstadion, barneskole og barnehage.
Frøylandsbekken

**Frøylandsbekken** kan vise til:

* Frøylandsbekken (Sandnes) – en bekk som renner fra Frøylandsvatnet i Hommersåk i Sandnes kommune i Rogaland
* Frøylandsbekken (Time) – en bekk i Time kommune i Rogaland